# KISKŐRÖS VÁROS POLGÁRMESTERE

### ELŐTERJESZTÉS

(a Képviselő-testület 2023. február 22-i ülésére)

## TÁRGY: A SZEMÉLYES GONDOSKODÁST NYÚJTÓ SZOCIÁLIS ÉS GYERMEKJÓLÉTI ELLÁTÁSOK TÉRÍTÉSI DÍJÁRÓL SZÓLÓ ÖNKORMÁNYZATI RENDELET MÓDOSÍTÁSA

Kiskőrös Város Önkormányzata az Eatrend Kft-vel ( 2730 Albertirsa, Pesti út 65.) 2022. március 25. napján kötött vállalkozási szerződés ( a továbbiakban: vállalkozási szerződés) alapján biztosítja 2022. július 20. napjától a gyermekek védelméről és a gyámügyi igazgatásról szóló 1997. évi XXXI. törvény ( a továbbiakban: Gyvt.) 21/A. § (3) bekezdés a) pontja és (5) bekezdés b) pontja alapján a gyermekek és a tanulók számára a bölcsődei és az óvodai nevelési napokon, valamint az iskolai tanítási napokon az Önkormányzat által fenntartott bölcsődében, óvodában és a közigazgatási területén a tankerületi központ, illetve a szakképzési centrum részeként működő nevelési-oktatási intézményben, illetve szakképző intézményben az intézményi gyermekétkeztetést.

A Gyvt. 21/A. § (1)-(2) bekezdései szerint

**„21/A. §** (1) Ha a szülő, törvényes képviselő eltérően nem rendelkezik, az intézményi gyermekétkeztetés keretében a nem bentlakásos intézményben

a) a bölcsődében, mini bölcsődében bölcsődei ellátásban részesülő gyermekek részére az ellátási napokon a reggeli főétkezést, a déli meleg főétkezést, valamint tízórai és uzsonna formájában két kisétkezést,

b) a gyermekek és a tanulók számára az óvodai nevelési napokon, valamint az iskolai tanítási napokon az óvodában és a nem bentlakásos nevelési-oktatási intézményben a déli meleg főétkezést, valamint tízórai és uzsonna formájában két kisétkezést

kell biztosítani.

(2) Intézményi gyermekétkeztetésben részesülhet az iskolában az a tanuló is, aki a napközit nem veszi igénybe. Az étkezések közül az ebéd külön is igényelhető.”

A bentlakásos intézményben (kollégiumban) az intézményi gyermekétkeztetés keretében biztosítani kell

*a)* az iskolai tanítási napokon a reggeli és vacsora főétkezést, és

*b)* az iskolai tanítási napokon kívül a reggeli, ebéd és vacsora főétkezéseket, valamint a tízórai és uzsonna kisétkezéseket.

A Gyvt. 151. § (2f) bekezdése alapján, ha az intézményi gyermekétkeztetést a települési önkormányzat biztosítja, úgy az intézményi térítési díjat a települési önkormányzat állapítja meg. A Gyvt.29. § (1) bekezdése alapján a fenntartó önkormányzat a fizetendő térítési díjról rendeletet alkot.

Az Eatrend Kft. cégvezetője/piacfejlesztési vezetője Gyura Zsanett megkereséssel élt Kiskőrös Város Önkormányzata felé, melyben az előre nem látható inflációs hatások miatt a vállalkozási szerződésben rögzített közétkeztetési nettó egységárak szükségessé váló rendkívüli 20 %-os áremelését kérte. Kérelmét a reálbér emelkedés megugrásával, a közüzemi költségek jelentős emelkedésével és az élelmiszer alapanyagok területén megnyilvánuló robbanásszerű árváltozással indokolta.

A Központi Statisztikai Hivatal 2023. január 13-án közzétett gyorstájékoztatója szerint 2022. decemberben a fogyasztói árak átlagosan 24,5%-kal haladták meg az egy évvel korábbit. Az elmúlt egy évben a háztartási energia és az élelmiszerek ára emelkedett a leginkább. 12 hónap alatt, 2021. decemberhez viszonyítva az **élelmiszerek** **ára 44,8%-kal emelkedett**, ezen belül leginkább a sajt (83,2%), a tojás (82,7%), a kenyér (81,1%), a vaj és vajkrém (79,4%), a tejtermékek (79,2%), az édesipari lisztesáru (71,0%), a száraztészta (70,8%), a margarin (58,0%), a péksütemények (57,2%), a tej (52,1%) és a baromfihús (51,5%) drágult. A termékcsoporton belül a liszt (6,7%) és az étolaj (1,5%) ára nőtt a legkisebb mértékben.

A közétkeztetési nettó egységárak emelése a gyermekétkeztetés intézményi térítési díjának emelésével jár.

A gyermekétkeztetés intézményi térítési díjának alapja a Gyvt. 151.§ (3) bekezdése szerint az élelmezés nyersanyagköltségének egy ellátottra jutó napi összege. Az intézményi térítési díjat és a személyi térítési díjat a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII. 29.) Korm. rendelet 5. § (2) bekezdése alapján az 1 és 2 forintos címletű érmék bevonása következtében szükséges kerekítés szabályairól szóló 2008. évi III. törvény 2. §-ának megfelelő módon kerekítve kell meghatározni.

A kerekítés szabálya a következő:

*a)* 0,01 forinttól 2,49 forintig végződő összegeket lefelé, a legközelebbi 0;

*b)* a 2,50 forinttól 4,99 forintig végződő összegeket felfelé, a legközelebbi 5;

*c)* az 5,01 forinttól 7,49 forintig végződő összegeket lefelé, a legközelebbi 5;

*d)* a 7,50 forinttól 9,99 forintig végződő összegeket felfelé, a legközelebbi 0

forintra végződő összegre kell kerekíteni.

A személyes gondoskodást nyújtó ellátások intézményi térítési díja a fenti jogszabályok és az Eatrend Kft. által kért áremelés alapján az alábbiak:

|  |  |  |
| --- | --- | --- |
|  | **A** | **B** |
| 1. | **Személyes gondoskodást nyújtó ellátások** | **Intézményi térítési díj** |
| 2. |  **1-3 éves korosztály (Bölcsőde)**-reggeli-tízórai-ebéd-uzsonna |  |
| 3. | 135,- Ft/fő/nap |
| 4. | 110,- Ft/fő/nap |
| 5. | 365,- Ft/fő/nap |
| 6. | 110 ,- Ft/fő/nap |
| 7. | **4-6 éves korosztály (Óvoda,** **Kiskőrösi EGYMI)**-tízórai-ebéd-uzsonna |  |
| 8. | 190,- Ft/fő/nap |
| 9. | 355,- Ft/fő/nap |
| 10. | 135,- Ft/fő/nap |
| 11. |  **7-10 éves korosztály (Általános iskola, Kiskőrösi EGYMI)**-tízórai-ebéd-uzsonna |  |
| 12. | 160,- Ft/fő/nap |
| 14. | 495,- Ft/fő/nap |
| 15. | 160,- Ft/fő/nap |
| 16. |  **11-14 éves korosztály (Általános iskola,** **Kiskőrösi EGYMI)**-tízórai-ebéd-uzsonna |  |
| 17. | 170,- Ft/fő/nap |
| 18. | 505,- Ft/fő/nap |
| 19. | 170,- Ft/fő/nap |
| 20. | **15-18 éves korosztály** **(Kiskőrösi EGYMI)**-tízórai-ebéd-uzsonna |  |
| 21. | 270,- Ft/fő/nap |
| 22. | 670,- Ft/fő/nap |
| 23. | 185,- Ft/fő/nap |
| 24. | **15-18 éves korosztály (Középiskola)**-ebéd |  |
| 25. | 670,- Ft/fő/nap |
| 26. | **15-18 éves korosztály (Kollégium)**-reggeli-ebéd-vacsora |  |
| 27. | 300,- Ft/fő/nap |
| 28. | 670,- Ft/fő/nap |
| 29. | 300,- Ft/fő/nap |

A fentiek alapján javaslom, hogy Kiskőrös Város Önkormányzata Képviselő-testületének a személyes gondoskodást nyújtó szociális és gyermekjóléti ellátások térítési díjáról szóló 8/2015.(III.25) önkormányzati rendeletet a Képviselő-testület a rendelet-tervezetben foglaltak szerint módosítsa.

**Kiskőrös, 2023. február 14.**

 **Domonyi László s.k.,**

 **polgármester**

**Kiskőrös Város Önkormányzata**

**Képviselő-testületének**

**.../2023. (...) önkormányzati rendelete**

**a személyes gondoskodást nyújtó szociális és gyermekjóléti ellátások térítési díjáról szóló 8/2015. (III.26.) önkormányzati rendelet módosításáról**

(tervezet)

Kiskőrös Város Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 92. § (1) bekezdés a) pontjában és a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX törvény 13. § (1) bekezdés 8. pontjában meghatározott feladatkörében eljárva a következőket rendeli el:

**1. §**

A személyes gondoskodást nyújtó szociális és gyermekjóléti ellátások térítési díjáról szóló 8/2015. (III.26.) önkormányzati rendelet (a továbbiakban: Tr.) Melléklete az 1. melléklet szerint módosul.

**2. §**

Ez a rendelet 2023. március 1-jén lép hatályba.